11. ΠΡΑΞΗ ΔΙΟΙΚΗΤΗ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ Αριθ. 2062/10-22 Απρ. 1992 (ΦΕΚ Α΄  69) (Άρθρ. 1 του Νόμ. 1266/82) Απελευθέρωση των όρων χορήγησης στεγαστικών δανείων προς δημοσίους υπαλλήλους και υπαλλήλους Ν.Π.Δ.Δ. και λοιπών οργανισμών. Αφού έλαβε υπόψη: α)Το άρθρ. 1 του Νόμ. 1266/82 «όργανα ασκήσεως της νομισματικής, πιστωτικής και συναλλαγματικής πολιτικής και άλλες διατάξεις». β)Την απόφ. ΝΕ 305/19/12.3.81, όπως ισχύει, που αφορά στον καθορισμό των όρων χορήγησης στεγαστικών δανείων, γ)Το περιεχόμενο του από 26.2.92 (Απ 7396) εγγράφου του Υπουργείου Οικονομικών καθώς και των από 11.12.91 και 2.3.92 (ΑΠ 7160 και 7391) σχετικών εγγράφων του Ταμείου Παρακαταθηκών και Δανείων. δ)Τη σκοπιμότητα επιτάχυνσης του ρυθμού απελευθέρωσης του πιστωτικού συστήματος σε συνδυασμό με τις συνθήκες που επικρατούν σήμερα στην αγορά, χρήματος και ακινήτων, αποφάσισε: Να τροποποιήσει τις σχετικές διατάξεις της απ. ΝΕ 305/19/12.3.81, όπως ισχύει και να καθορίσει τα εξής: Το ανώτατο κατά περίπτωση όριο, το επιτόκιο, η διάρκεια, ο τρόπος εξόφλησης και οι λοιποί όροι των χορηγουμένων από το Ταχυδρομικό Ταμιευτήριο και το Ταμείο Παρακαταθηκών και Δανείων στεγαστικών δανείων προς δημοσίους υπαλλήλους καθώς και υπαλλήλους ΝΠΔΔ και λοιπών οργανισμών, καθορίζονται ελεύθερα από τα ως άνω πιστωτικά ιδρύματα, με την επιφύλαξη των διατάξεων που ισχύουν στα πλαίσια ειδικών νομοθετικών ρυθμίσεων. Οι διατάξεις της παρούσης Πράξης εφαρμόζονται επί των δανείων που συνάπτονται μετά την κοινοποίησή της  Για την επέκταση των διατάξεων της ανωτέρω ΠΔ/ΤΕ και στα στεγαστικά. δάνεια προς Δημ. Υπαλλήλους, που είχαν συναφθεί από το Ταχ. Ταμιευτήριο και το Τ.Π. και Δ. μέχρι την ημερομηνία κοινοποίησης της, βλέπε την ΠΥΣ 36 της 13.6.97 (ΦΕΚ Α΄ 127/20-6-97), κατωτ. αριθ. 13. 